**ΠΡΟΓΡΑΜΜΑ ΕΠΙΜΟΡΦΩΣΗ ΕΝΗΛΙΚΩΝ**

**ΑΣΚΗΣΗ ΑΘΛΗΣΗ**

**Ενημέρωση για προσωπικά δεδομένα υποκειμένων**

Με την υποβολή από τον εγγεγραμμένο στο Πρόγραμμα «Άσκηση-Άθληση» (εφεξής: «εγγεγραμμένος») της Δήλωσης Συμμετοχής στο Πρόγραμμα «Άσκηση - Άθληση» του Προγράμματος Επιμόρφωσης Ενηλίκων (Π.Ε.Ε.) του Ελληνοαμερικανικού Εκπαιδευτικού Ιδρύματος (Ε.Ε.Ι), τα στοιχεία που δηλώνονται καταχωρούνται στην ειδική καρτέλα του εγγεγραμμένου, που τηρείται στην ηλεκτρονική βάση δεδομένων που διατηρεί το Πρόγραμμα Επιμόρφωσης Ενηλίκων του Ε.Ε.Ι. (Υπεύθυνος Επεξεργασίας Δεδομένων). Οι έντυπες αιτήσεις εγγραφής τηρούνται στη Γραμματεία του Προγράμματος Επιμόρφωσης Ενηλίκων. Σημειώνεται ότι ο εγγεγραμμένος στο Πρόγραμμα έχει δυνατότητα να ελέγξει / διορθώσει / συμπληρώσει / επικαιροποιήσει τα στοιχεία του επικοινωνώντας με τη Γραμματεία του Προγράμματος Άσκηση – Άθληση *(Άσκηση-Άθληση: 210 6798321(17:30-22:30), 2106798168 (18:00-21:30) ή με τον Υπεύθυνο Προστασίας Δεδομένων στα στοιχεία που αναφέρονται κατωτέρω).*

*Επεξεργασία δεδομένων*: Η επεξεργασία των δεδομένων αφορά ειδικότερα τη συλλογή, καταχώριση, οργάνωση, διάρθρωση, αποθήκευσή τους στο αρχείο του Ε.Ε.Ι., τη χρήση τους σε περίπτωση επικοινωνίας του Ε.Ε.Ι. με τον εγγεγραμμένο στο Πρόγραμμα (ή με τον γονέα σε περίπτωση που ο εγγεγραμμένος είναι ανήλικος), την πρόσβαση σε αυτά των αρμόδιων Υπηρεσιών του Ε.Ε.Ι. (όπως γραμματεία Προγράμματος Άσκηση-Άθληση, λογιστήριο αναφορικά με τα οικονομικά δεδομένα), τη διαγραφή ή καταστροφή τους. Η επεξεργασία και προστασία των προσωπικών δεδομένων του εγγεγραμμένου (ή και του γονέα σε περίπτωση που ο εγγεγραμμένος είναι ανήλικος), ως αυτά δηλώνονται κατά την εγγραφή στο Πρόγραμμα Άσκηση - Άθληση ή επικαιροποιούνται από το ίδιο το υποκείμενο, υπόκεινται στους παρόντες όρους καθώς και στις σχετικές διατάξεις του Γενικού Ευρωπαϊκού Κανονισμού 2016/679 (εφεξής «Γενικός Κανονισμός»), όπως αυτός συμπληρώνεται με τις εθνικές διατάξεις για την προστασία των δεδομένων, είναι σύμφωνη με τους καταστατικούς σκοπούς του Ε.Ε.Ι. και γίνεται εις εκτέλεση της συμφωνίας με τον εγγεγραμμένο στο Πρόγραμμα για παροχή της συγκεκριμένης υπηρεσίας.

*Προσωπικά δεδομένα που συλλέγονται*: Το Ε.Ε.Ι. συλλέγει και επεξεργάζεται τα προσωπικά δεδομένα που είναι απαραίτητα για την εξυπηρέτηση συγκεκριμένων σκοπών σχετιζόμενων με την παροχή των υπηρεσιών του Προγράμματος Άσκηση - Άθληση. Ενδεικτικά αναφέρονται: (α) Δημογραφικά στοιχεία (ονοματεπώνυμο και πατρώνυμο εγγεγραμμένων στο Πρόγραμμα), ημερομηνία γέννησης, (β) Στοιχεία επικοινωνίας (διεύθυνση κατοικίας, τηλέφωνο επικοινωνίας, ηλεκτρονική διεύθυνση), επάγγελμα, εταιρία (γ) φορολογικά στοιχεία (ΑΦΜ, Δ.Ο.Υ.), (δ) σχέση εγγεγραμμένου με Ε.Ε.Ι., (ε) ιατρικά δικαιολογητικά που καταθέτει ο ίδιος ο εγγεγραμμένος ή ο γονέας του χρήστη - σε περίπτωση ανηλίκου - προκειμένου να συμμετέχει σε συγκεκριμένο πρόγραμμα, (στ) οπτικοακουστικό υλικό από τις δράσεις του Προγράμματος, ζ) στοιχεία εισόδου / εξόδου στις αθλητικές εγκαταστάσεις (ονοματεπώνυμο εισερχομένων/εξερχομένων, πρόγραμμα παρακολούθησης, ώρα, ημερομηνία, κτίριο και αίθουσα) του Ε.Ε.Ι. μέσω δήλωσης στοιχείων ή επίδειξης QR-code ή επίδειξη ταυτότητας εγγεγραμμένων) του Ε.Ε.Ι.

*Σκοποί και νομική βάση επεξεργασίας*: Τα χορηγούμενα από τα υποκείμενα προσωπικά δεδομένα, επεξεργάζονται από το Ε.Ε.Ι. για την εξυπηρέτηση των σκοπών που σχετίζονται με την εγγραφή και παρακολούθηση από τον εγγεγραμμένο του Προγράμματος Άσκηση – Άθληση και την ασφάλεια και εύρυθμη λειτουργία των προγραμμάτων, όπως ειδικότερα περιγράφονται κατωτέρω: (α) Η εγγραφή του ενδιαφερομένου στο Πρόγραμμα Άσκηση – Άθληση του Π.Ε.Ε., η παροχή της υπηρεσίας του Προγράμματος Άσκηση - Άθληση, καθώς επίσης και η διεκπεραίωση των σχετικών συμβατικών υποχρεώσεων μεταξύ των εγγεγραμμένων και του Ε.Ε.Ι., (β) Η απαραίτητη επικοινωνία με τους εγγεγραμμένους στο Πρόγραμμα Άσκηση - Άθληση (τηλεφωνικά ή ηλεκτρονικά ή εντύπως στην διεύθυνση επικοινωνίας που έχουν δηλώσει οι εγγεγραμμένοι) για θέματα που αφορούν τον εγγεγραμμένο και το Πρόγραμμα Άσκηση – Άθληση. Για τους σκοπούς αυτούς (α+β) νομική βάση επεξεργασίας είναι η σύμβαση μεταξύ του Ε.Ε.Ι. και του εγγεγραμμένου στο Πρόγραμμα. Επίσης σημειώνεται, ότι στους εγγεγραμμένους στο Πρόγραμμα πραγματοποιείται επικοινωνία για έτερα προγράμματα του Π.Ε.Ε. ή του Προγράμματος Άσκηση - Άθληση των επομένων του παρόντος ετών, με βάση το έννομο συμφέρον του Ε.Ε.Ι. αλλά και του εγγεγραμμένου να ενημερώνεται για δράσεις που έχει επιλέξει ή ενδιαφέρεται να παρακολουθήσει. (γ) Η δυνατότητα να συμμετέχει σε Πρόγραμμα που απαιτεί την προσκόμιση ιατρικών δικαιολογητικών για την ασφάλεια του ίδιου του υποκειμένου αλλά και έτερων συμμετεχόντων στο Πρόγραμμα, (δ), Η έκδοση εντύπων ή/και ηλεκτρονικών αναμνηστικών φωτογραφιών ή/και βίντεο, Ενημερωτικού εντύπου του Π.Ε.Ε. και του Προγράμματος Άσκηση - Άθληση του Ε.Ε.Ι., αναφορικά με τις δραστηριότητες των εγγεγραμμένων στο Πρόγραμμα, η καταχώριση υλικού από τις δράσεις του Προγράμματος στην Ετήσια Έκθεση του Ε.Ε.Ι. και η καταχώριση φωτογραφικού υλικού σε εκδόσεις (βιβλία) του Ε.Ε.Ι., (ε) η ανάρτηση επιλεγμένου υλικού στην επίσημη ιστοσελίδα του Ε.Ε.Ι. www.athenscollege.edu.gr.) και (στ) η ανάρτηση επιλεγμένου υλικού στα μέσα κοινωνικής δικτύωσης που έχει επίσημη διαχείριση το Ε.Ε.Ι.. Για τους ανωτέρω σκοπούς επεξεργασίας (υπό γ-στ) νομική βάση επεξεργασίας αποτελεί η συγκατάθεση του υποκειμένου. Ειδικότερα αναφορικά με τα ιατρικά δικαιολογητικά σημειώνεται ότι η προσκόμισή τους γίνεται από το ίδιο το υποκείμενο με την ενυπόγραφη δήλωσή του και συγκατάθεσή του για την επεξεργασία αυτών από το Ε.Ε.Ι., σε συμμόρφωση με την εκ του κανονισμού υποχρέωσή τους να τα προσκομίσουν προκειμένου να συμμετέχουν στο Πρόγραμμα, (ζ) Αναφορικά με τη φύλαξη και την ασφάλεια των εγγεγραμμένων στο πρόγραμμα και προπονητών και των εγκαταστάσεων του Ε.Ε.Ι., το Ε.Ε.Ι. λειτουργεί σύστημα CCTV (στις πύλες εισόδου εξόδου στις εγκαταστάσεις ή σε απομακρυσμένα σημεία), σύστημα επίδειξης ταυτότητας εγγεγραμμένων ή ειδικού QR-code για είσοδο στις εγκαταστάσεις. Νομική βάση επεξεργασίας αποτελεί το έννομο συμφέρον του Ε.Ε.Ι. για την προστασία προσώπων και αγαθών εντός των εγκαταστάσεών του, με σκοπό την εύρυθμη λειτουργία και οργάνωση του Προγράμματος Άσκηση- Άθληση και γνώμονα την ασφάλεια των εγγεγραμμένων και προπονητών και την ασφαλή πρόσβασή τους και χρήση των εγκαταστάσεων και υπηρεσιών.

*Αποδέκτες δεδομένων*: Η επεξεργασία των προσωπικών δεδομένων των εγγεγραμμένων στο Πρόγραμμα Άσκηση - Άθληση του Π.Ε.Ε. περιορίζεται εντός του Ε.Ε.Ι. και του εκπαιδευτικού και διοικητικού προσωπικού που δεσμεύεται με υποχρέωση τήρησης εμπιστευτικότητας. Αποδέκτες των δεδομένων, κατόπιν νόμιμης υποχρέωσης, σύμβασης συνεργασίας ή και κατόπιν αιτήσεως - συγκατάθεσης του ίδιου του υποκειμένου των δεδομένων, είναι: (α) δημόσιες αρχές (όπως η Ανεξάρτητη Αρχή Δημοσίων Εσόδων αναφορικά με τα φορολογικά παραστατικά), (β) δικαστικές και εισαγγελικές αρχές σε περίπτωση έγερσης αξιώσεων ή αξιόποινων πράξεων, (γ) εξωτερικοί συνεργάτες του Ε.Ε.Ι. όπως φωτογράφοι, τυπογράφοι και επιμελητές έκδοσης αναμνηστικών εντύπων του Ε.Ε.Ι., νοσηλευτικό προσωπικό, νομικοί κλπ., που δεσμεύονται με υποχρέωση τήρησης εμπιστευτικότητας, και μόνο κατά το μέτρο που απαιτείται για την εκτέλεση των συγκεκριμένων καθηκόντων/εντολών που έχει ο καθένας στο πλαίσιο των προαναφερόμενων σκοπών επεξεργασίας

*Διάρκεια τήρησης δεδομένων*: Η διάρκεια τήρησης αρχείου με τα στοιχεία του εγγεγραμμένου ταυτίζεται κατ’ ελάχιστο με τη διάρκεια της υπηρεσίας του Προγράμματος Άσκηση - Άθληση, για όσο χρόνο απαιτείται κατ’ αναλογία των επιδιωκόμενων σκοπών ως αυτοί ορίστηκαν ανωτέρω και για όσο χρόνο απαιτείται από την κείμενη νομοθεσία και σε περίπτωση έγερσης αξιώσεων επί όσο χρόνο απαιτείται για την αμετάκλητη επίλυσή τους. Σημειώνεται ότι εφόσον ο εγγεγραμμένος που συμμετέχει στο Πρόγραμμα Άσκηση - Άθληση του Π.Ε.Ε., διατηρεί έτερη σχέση με το Ε.Ε.Ι. (γονέας, εργαζόμενος, απόφοιτος), τα προσωπικά του δεδομένα διατηρούνται (ή και προϋπάρχουν) στην κεντρική βάση του Ε.Ε.Ι. με άλλη νομική αιτία. Περαιτέρω, σημειώνεται ότι αναφορικά με οπτικοακουστικό υλικό από τη συμμετοχή του εγγεγραμμένου στο Πρόγραμμα Άσκηση – Άθληση του Π.Ε.Ε., αυτό διατηρείται στο Ιστορικό Αρχείο του Ε.Ε.Ι. που τηρείται στη γραμματεία του Π.Ε.Ε, στη Βιβλιοθήκη του Ε.Ε.Ι. και σε έντυπα, βιβλία, εκδόσεις που ομοίως καταχωρούνται στο Ιστορικό Αρχείο του Ε.Ε.Ι. Τέλος, ειδικά για τη λειτουργία του συστήματος CCTV και τα QR-codes, ειδικότερες πληροφορίες για την επεξεργασία και χρόνο τήρησης δεδομένων, μπορείτε να συμβουλευτείτε στις οικείες [δηλώσεις ενημέρωσης](https://www.athenscollege.edu.gr/privacy-notice#:~:text=%CE%A0%CF%81%CE%BF%CE%B2%CE%BF%CE%BB%CE%AE%20%CF%83%CE%B5%20PDF-,Privacy%20Notice%20CCTV,%CE%A0%CF%81%CE%BF%CE%B2%CE%BF%CE%BB%CE%AE%20%CF%83%CE%B5%20PDF,-%CE%A4%CE%BF%20%CE%9A%CE%BF%CE%BB%CE%BB%CE%AD%CE%B3%CE%B9%CE%BF%20%CE%91%CE%B8%CE%B7%CE%BD%CF%8E%CE%BD).

*Τήρηση και χρήση αρχείου από Ε.Ε.Ι*: Το Ε.Ε.Ι. δεσμεύεται να κρατά τα δεδομένα τα οποία έχει ενημερωμένα και ακριβή, να τα αποθηκεύει και να τα διαγράφει εφαρμόζοντας τους κατάλληλους κανόνες ασφαλείας, να συλλέγει και διατηρεί τα δεδομένα τα οποία είναι απαραίτητα για την εκπλήρωση των παρόντων σκοπών, να προστατεύει δεδομένα που συλλέγει από απώλεια, κακή χρήση, μη εξουσιοδοτημένη πρόσβαση, αποκάλυψη ή δημοσιοποίηση αυτών, πλην όσων απαιτούνται για τη συμμόρφωση του Ε.Ε.Ι. με τις εκ του νόμου ή εκ συμβάσεως εκπορευόμενες υποχρεώσεις του και γενικά να εξασφαλίζει την ύπαρξη κατάλληλων τεχνικών και οργανωτικών μέτρων για την προστασία τους.

*Δικαιώματα υποκειμένων*: Το Ε.Ε.Ι. σέβεται και τηρεί όλα τα προβλεπόμενα από το Γενικό Κανονισμό δικαιωμάτων υποκειμένων των δεδομένων. Συγκεκριμένα τα υποκείμενα διατηρούν το δικαίωμα πρόσβασης, ενημέρωσης, κατόπιν σχετικού αιτήματος, και περαιτέρω πληροφόρησης σχετικά με την πραγματοποιούμενη επεξεργασία. Ειδικότερα τα υποκείμενα διατηρούν το δικαίωμα διόρθωσης ή συμπλήρωσης των προσωπικών τους δεδομένων, της διαγραφής εφόσον έχει ολοκληρωθεί ο σκοπός επεξεργασίας και η εκ του νόμου ή συμβάσεως προβλεπόμενη διατήρηση αυτών, του περιορισμού της επεξεργασίας, της φορητότητας των δεδομένων που τα αφορούν και της εναντίωσης στην περαιτέρω επεξεργασία αυτών. Επίσης, σε περίπτωση που το υποκείμενο έχει δώσει τη συγκατάθεσή του για συγκεκριμένη επεξεργασία, διατηρεί το δικαίωμα να την ανακαλέσει οποτεδήποτε χωρίς να θιγεί η νομιμότητα της επεξεργασίας που βασίστηκε στη συγκατάθεση πριν την ανάκλησή της. Το Ε.Ε.Ι. σε περίπτωση ενάσκησης κάποιου εκ των ανωτέρω δικαιωμάτων θα απαντά εγγράφως εντός συγκεκριμένης προθεσμίας που ορίζεται από τη σχετική νομοθεσία από την παραλαβή του συγκεκριμένου αιτήματος.

*Υπεύθυνος Προστασίας Δεδομένων*: Στο πλαίσιο της αποδοτικότερης προστασίας των προσωπικών δεδομένων που συλλέγει και επεξεργάζεται το Ε.Ε.Ι. για τους ανωτέρω σκοπούς, έχει ορίσει Υπεύθυνο Προστασίας Δεδομένων, προς τον οποίο τα υποκείμενα μπορούν να απευθύνονται για άσκηση των δικαιωμάτων τους, ως ακολούθως: (*Υπεύθυνος Προστασίας Δεδομένων κα Μαριλένα Σαμαρά, τηλέφωνο: (+30)2106798186, ηλεκτρονικό ταχυδρομείο:* *dpo@athenscollege.edu.gr**, ταχυδρομική διεύθυνση: Ελληνοαμερικανικόν Εκπαιδευτικόν Ίδρυμα, Στ.Δέλτα 15, 15452 Ψυχικό*).

*Εποπτεύουσα Αρχή*: Εποπτεύουσα Ελληνική Αρχή για παρακολούθηση εφαρμογής του Γενικού Κανονισμού και της νομοθεσίας (ελληνικής και ευρωπαϊκής) περί προστασίας προσωπικών δεδομένων, έχει οριστεί η Αρχή Προστασίας Δεδομένων Προσωπικού Χαρακτήρα (Α.Π.Δ.Π.Χ). [www.dpa.gr, ταχ.διεύθυνση: Λ.Κηφισιάς αρ.1-3, τκ. 11523, τηλέφωνο: +302106475600, φαξ: +302106475628, email: contact@dpa.gr].

*Μπορείτε να συμβουλευτείτε την αναλυτική* [*Δήλωση Ενημέρωσης του Ε.Ε.Ι*](https://www.athenscollege.edu.gr/privacy-notice)*. για την προστασία κατά την επεξεργασία προσωπικών δεδομένων των υποκειμένων, καθώς και ειδικότερη ενημέρωση για τη λειτουργία του* [*συστήματος CCTV*](https://www.athenscollege.edu.gr/docs/default-source/aboutus/privacy-notice_cctv_eei_june2022.pdf?sfvrsn=39d87b9d_3#%20) *και των* [*QR-codes*](https://www.athenscollege.edu.gr/docs/default-source/aboutus/prqrcodes.pdf?sfvrsn=255d2fd1_19#%20)*.*.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Η παρούσα ενημέρωση για την επεξεργασία των προσωπικών δεδομένων των εγγεγραμμένων στο Πρόγραμμα Άσκηση – Άθληση του Π.Ε.Ε. αναθεωρήθηκε τον Μάιο 2023**και κοινοποιείται στους εγγεγραμμένους (συμπεριλαμβανομένων των εταιρικών ή ομαδικών εγγραφών) στο Πρόγραμμα με την εγγραφή τους σε αυτό και τη λήψη του Κανονισμού Λειτουργίας των Αθλητικών Εγκαταστάσεων του Ε.Ε.Ι. αποτελώντας παράρτημα της αίτησης εγγραφής.*